
פרוטוקול מס' 22.20 מישיבת מועצת עיר מן המניין 
שהתקיימה ביום ג', י״א אדר התשפ״ה, 11/3/2025 
בחדר הישיבות בבניין המועצה


נוכחים ה"ה:			   	צביקה ברוט, יהודה הרוש, אנסטסיה סהר שבצוק,  טל 
אסייג, ורד דנינו,  פפיא דוד,  ויקטור טל, אלי יריב, לאה בם, רפאל ברנז, שלמה פינטו חכם,  אברהם חקק, אפרים מזרחי,  פבל אסטחוב,  ויקטור וולודשיק.

האגף המוניציפלי

חסרים ה"ה:				אליהו ששון, בוסיקלה אורי אברהם,  יוסף הזמי, פינסקי 
וולסמן ילנה,  שמעון כהן סבן, קטי פיאסצקי, יסמין וולקומיר פרייסמן, לחיאני שלמה,  נג'ר אלינה, גנין אירנה. 


מוזמנים ה"ה:  			דורית מוריה - מרכזת ישיבות המועצה, עו"ד חנה כהן- 
יועצת משפטית, מרדכי ברשישת- גזבר.






סדר יום:

1. תקציבים בלתי רגילים.
2. אישור פרוטוקול ועדת שמות 1.25.
3. אישור פרוטוקולים ועדת הנחות מיום 11.2.25.
4. אישור עבודה נוספת.
5. כתב מינוי והסמכה למפקחים.
6. פרוטוקול ועדת תרומה 1.25 + 1.24. 
7. עדכונים ושונות.


1. 
צביקה ברוט:	אנחנו פותחים את הישיבה, דורית בבקשה.
דורית מוריה:	אני מתכבדת לפתוח את ישיבת מועצת עיר מן המניין 22/20. אנחנו מבקשים להשתתף בשמחתם של רפי ברנז לבר מצווה לנכדו, לשמעון כהן סבן להולדת הנכד, למרדכי ברשישת להולדת הנכד. 
(כולם יחד מזל טוב)
אלי יריב:	תראה כמה אומרים לך מזל טוב, רוצים כסף. ראית.
דורית מוריה:	מוטי מלך נולד לו בן, שהוא גם הנכד של איריס מויאל- 
בן מלכה:	ומיכה מויאל.
דורית מוריה:	ומיכה מויאל שעובד בחברה לתפו"ס וניקול מויאל לבר המצווה לבן. להבדיל, אנחנו משתתפים בצערם העמוק והכבד של משפחת ברוט, על מות האב. ועידן בנימין על מות האב.
צביקה ברוט:	שלא נדע צער. זאת הזדמנות טובה להגיד לכולם, תודה רבה על הסיוע, על התמיכה, על הניחומים, באמת זכיתי באבא שהמון שנים עבד כאן והיה בחדר הזה ולמדנו ממנו המון.
דורית מוריה:	וקיבל אותי לעבודה.
צביקה ברוט:	 וקיבל אותך לעבודה. אז תודה רבה לכולם ואנחנו נמשיך הלאה עם מה שקיבלנו ממנו, שיהיו רק שמחות. 
(כולם יחד אמן)
סעיף 1- תקציבים בלתי רגילים
דורית מוריה:	סדר היום, עוברים לסעיף מספר 1, תקציבים בלתי רגילים. היו שלושה תב"רים שאתמול דנו בהם, שלשום סליחה, דנו עליהם בוועדת כספים, הם אושרו פה אחד, יש למישהו שאלות או שאפשר לעבור להצעת ההחלטה?
אפרים מזרחי:	יש לי שאלה לגבי עבודות השיקום בחוף הים, בזמנו היינו מקבלים כסף ממשרד הפנים על התב"ר הזה, אני רואה שעכשיו הכל זה מתקציבי קרן השבחה.
צביקה ברוט:	כי זה תוספת מעבר למה שעשינו.
אפרים מזרחי:	בסדר, אבל צביקה, השנה אני לא יודע אם הגישו בקשה למשרד הפנים.
רפאל ברנז:	הגשנו, הגשנו בקשה. הגשנו בקשה, אנחנו עובדים על זה ברוך השם, זה חלק, זה חלק מתקציבים שקיבלנו בעבר, אנחנו מוסיפים על התקציבים האלה.
אפרים מזרחי:	אבל פה זה רק קרן השבחה, רפי.  כשאתה מסתכל על שיקום סוכות הצלה, היינו מביאים  את זה למשרד הפנים או  שיקום מבנים.
רפאל ברנז:	פעם שעברה קיבלנו קרוב ל-2 מיליון שקל, אנחנו מקבלים בפרופורציות, העיר הכי הרבה שמקבלת זאת בת ים. אז גם עכשיו-
אפרים מזרחי:	רפי, בדרך כלל, אנחנו מקבלים כסף 
אלי יריב:	נותנת שרות גם.
רפי ברנז:	נותנת שרות.
צביקה ברוט:	לא, אני אסביר לאפרים, זו תוספת, הרי, אם אתה זוכר כבר עשינו בעבר.
אפרים מזרחי:	אני זוכר, כן. 
צביקה ברוט:	עבודות. אנחנו מגדילים את זה כדי לעשות עבודות נוספות-
אפרים מזרחי:	אני מסכים צביקה אבל אנחנו בשנת 25', בשנת 25  בדרך כלל לפני פתיחת עונת רחצה, כל השנים תסתכלו אנחנו מקבלים כסף ממשרד הפנים.
צביקה ברוט:	כן אבל הקול הקורא עוד לא היה, הגשנו. הנה הגזבר רצה להתייחס.
מרדכי ברשישת:	אנחנו מקבלים ממשרד הפנים שני סוגים של כספים, אחד תמיכה שוטפת שזה בסביבות, בין 700 אלף ל-1.5 מיליון , וכסף לפיתוח שזה בסביבות 500 אלף, 600 אלף שקל, תלוי בכל שנה כמה כסף יש למשרד הפנים.
אפרים מזרחי:	אתה מדבר על חוף הים?
מרדכי ברשישת:	על חוף הים. הכסף שנותנים לפיתוח נועד, גם להצטיידות כמו למשל חסקות, אופנועי ים, ציוד הצלה, ציוד כריזה ושיפוץ סוכות מציל לפי הסטנדרטים שלהם. התב"ר הזה של משרד הפנים שהגשנו כבר אושר, כאילו כבר 
אישרתם. זה תוספת מה שאמרו פה להשקעות נוספות שאנחנו עושים שלא קשורים למשרד הפנים כמו המקלחות, המלתחות, דברים כאלה וגידור.
אפרים מזרחי:	גם על המלתחות והמקלחות הם היו משלמים אבל בסדר.
צביקה ברוט:	לא, הם נותנים אבל מינימום, אנחנו נותנים סטנדרט גבוה.
אפרים מזרחי:	בסדר.
***גב' לאה בם נכנסה לישיבה***
דורית מוריה:	טוב, אז אני אקריא את הצעת ההחלטה: המועצה מאשרת את התב"רים כפי שאושרו בוועדת הכספים ביום ה-9.3.25, פה אחד? 
רפי ברנז:	כן.
דורית מוריה:	תודה רבה.
תב"רים חדשים

	מקורות המימון
	סכום
	תיאור התב"ר
	מס' תב"ר
	ספ'

	קרן השבחה – 4,200,000
	4,200,000
	עבודות לשיקום חוף הים לפתיחת עונת הרחצה
	4667/747
	1

	מיועד לשיקום ושדרוג מבנים, תשתיות ומתקנים בחופי רחצה בעיר בת ים לקראת עונת הרחצה הקרובה, לפי הפירוט הבא:
שיקום סוכות הצלה – 550,000 ₪, הסדרת חופים – 81,000 ₪, שיקום מבנים – 780,000 ₪, מעקות גדרות  והצללות – 1,000,000 ₪, שיקום עמדות רחצה – 250,000 ₪, מתקני משחק והצללה בחוף הנפרד – 500,000 ₪, ריהוט חוף ומתקני מים – 115,000 ₪, שיקום מלתחות בחוף הנפרד – 145,000 ₪, ניהול ופיקוח והכנת כ"כ – 75,000 מע"מ 18% - 629,000 ₪, בצ"מ – 75,000 ₪. 
	



הצבעה:   פ"א


	קרן השבחה – 3,200,000
	3,200,000 
	שיפוצי קיץ שנה"ל תשפ"ו 
	4668/810
	2

	מיועד לשיפוץ מבני חינוך עירוניים לשנת הלימודים תשפ"ו– גני ילדים ובתי ספר סה"כ אומדן של כ – 3.2 מלש"ח.  
	



הצבעה:   פ"א




הגדלת תב"רים ושינויים

	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	קרן השבחה – 205,000
	240,000
	6,000,000
	6,240,000
	הקמת משחקיה, מרכז פנאי במתם נפחא
	4435/938
	1

	אין מספיק זרם להפעלת המקום ובהתאם יש לבצע עבודות להגדלת כמות החשמל. חדר טרפו – 55,000, לוח חשמל ראשי חדש – 122,000 ₪. תשתיות חשמל – 182,000 ₪, הפרשי מע"מ לחשבונות שנותרו – 28,000 ₪. תכנונים – 35,000 ₪. בצ"מ – 38,000 ₪. (יתרה בתב"ר 220,000 ₪) סה"כ הגדלה – 240,000 ש"ח
	



הצבעה:   פ"א
פ"א: צביקה ברוט, יהודה הרוש, אנסטסיה סהר שבצוק, טל אסייג, ורד דנינו, דוד פפיא, אלי יריב, לאה בם, רפאל ברנז, שלמה פינטו חכם, אברהם חקק, ויקטור טל, אפרים מזרחי, פבל אסחטוב, ויקטור וולודשיק
סעיף 2- אישור פרוטוקול ועדת שמות 1.25
דורית מוריה:	אני עוברת לסעיף מספר שתיים. אישור פרוטוקול ועדת השמות. אני חילקתי לכולם את פרוטוקול ועדת השמות. 
רפאל ברנז:	לא קיבלתי.
דורית מוריה:	למה לא? 
ורד דנינו:	זה עבר בזימון רפי. 
דורית מוריה:	בתוך הזימון יש פרוטוקול ועדת שמות. הגשנו בקשה לוועדת שמות לקרוא על שמו של זאב רווח רחוב בפרויקט פארק הים. הוועדה ממליצה למועצה. הצעת ההחלטה: לאשר את סעיף 1 לפרוטוקול . סעיף 2  וועדת שמות ממליצה לשנות את שמו של בית ספר שחר, "בית ספר שחר, ע"ש בנימין רוטמן".
צביקה ברוט:	"בית ספר שחר על שם בנימין רוטמן". 
דורית מוריה:	בדיוק.
אלי יריב:	כן אבל להסביר למה. 
צביקה ברוט:	אנחנו  מיד נסביר למה, זה הסעיף הבא.
אלי יריב:	יש סיבה.
צביקה ברוט:	תרומה. כן. כן. מיד.
דורית מוריה:	הצעת החלטה: המועצה מאשרת את סעיף 2 ובכלל זה את כלל פרוטוקול ועדת השמות מס'  1/25 מיום 25.2.25. פה אחד?
שלמה חכם פינטו:	פה אחד.
דורית מוריה:	 תודה רבה.
הצבעה: פ"א
פ"א צביקה ברוט, יהודה הרוש, אנסטסיה סהר שבצוק, טל אסייג, ורד דנינו, דוד פפיא, אלי יריב, לאה בם, רפאל ברנז, שלמה פינטו חכם, אברהם חקק, ויקטור טל, אפרים מזרחי, פבל אסחטוב, ויקטור וולודשיק
סעיף 3- אישור פרוטוקולים ועדת הנחות מיום 11.2.25
דורית מוריה:	3. אנחנו עוברים לאישור פרוטוקול של ועדת הנחות, אם יש לכם שאלות על הפרוטוקול שצורף, אם לא אני אקריא את ההחלטה. הצעת החלטה:  המועצה מאשרת את פרוטוקול הנחות מיום 11.2.25 עבור שנת 2024 ואת פרוטוקול ועדת הנחות מיום 11.2.25 עבור שנת 2025. פה אחד? 
יהודה הרוש:	כן.
דורית מוריה:	תודה רבה.
הצבעה: פ"א
פ"א צביקה ברוט, יהודה הרוש, אנסטסיה סהר שבצוק, טל אסייג, ורד דנינו, דוד פפיא, אלי יריב, לאה בם, רפאל ברנז, שלמה פינטו חכם, אברהם חקק, ויקטור טל, אפרים מזרחי, פבל אסחטוב, ויקטור וולודשיק.
סעיף 4- אישור עבודה נוספת
דורית מוריה:	אישור עבודה נוספת, הצעת החלטה: המועצה מאשרת את עבודתם הנוספת לעובדים סיגל גורגי, מורן אלגרבלי, מורן חכם, אסנת חדד, אוריאנה שטיין, מוטי פז, צופיה לביא, שי קוטוק, אינדשאו דונקו, אתחדיה שני, רהב גבאי, מרגלית עטיה, אלי אשכנזי מאגף התברואה, ברהן גשאו, אור חיים דוידוב, מאיר בן שמעון.
צביקה ברוט:	צריך לתקן את זה, זו מורן חכמון. מורן חכמון.
דורית מוריה:	מורן חכמון, סליחה. שעות עבודתם של העובדים בעבודה נוספת לא יפגעו בשעות עבודתם בעירייה.
צביקה ברוט:	כמובן זה אושר על ידי הוועדה.  יש נהלים מתי אפשר ומתי לא, כמובן שהכל נבדק ועומד בקריטריונים של מתי אפשר ולא על חשבון עבודתם כמובן בעירייה.
אנסטסיה סהר:	לכמה זמן זה?
אלי יריב:	זה מצביע על מצב המשק.
דורית מוריה:	עד סוף הקדנציה, ואם המנהלים מגישים אלילנו בקשה להפסיק או אם חלילה מישהו רואה שזה פוגע, הכל בכפוף לעמידה בתנאי עבודה, קודם כל לקיים את המשרות המלאות שלהם, זה בכל זאת עובדים שלא מרוויחים הרבה, והם צריכים את ההשלמה.
אלי יריב:	צריך לזכור השכר נשחק. השכר נשחק.
אנסטסיה סהר:	חשבתי צריך לחדש כל שנה.
 (מדברים יחד)
אלי יריב:	אנשים מחפשים אלטרנטיבות, השכר נשחק.
דורית מוריה:	יש לנו נוהל, אנחנו מביאים את זה פעם בקדנציה אלא אם כן, עוד הפעם, יש תלונות. אני עוברת, פה אחד?
אנסטסיה סהר:	כן.
דורית מוריה:	 תודה רבה.
הצבעה: פ"א
פ"א: צביקה ברוט, יהודה הרוש, אנסטסיה סהר שבצוק, טל אסייג, ורד דנינו, דוד פפיא, אלי יריב, לאה בם, רפאל ברנז, שלמה פינטו חכם, אברהם חקק, ויקטור טל, אפרים מזרחי, פבל אסחטוב, ויקטור וולודשיק.
סעיף 5- כתב מינוי והסמכה למפקחים
דורית מוריה:	כתב מינוי והסמכה למפקחים. הצעת ההחלטה: המועצה מאשרת את הסמכתם של איתן ציבס, נטליה יאקובנקו, שושן נטלי, ארגמן אלמוג, בתפקיד מפקחים לעניין כל דין, כל עוד הינם משמשים בתפקידם.
ורד דנינו:	לעניין מה?
דורית מוריה:	כל דין.
ורד דנינו:	אהה, אוקיי. שמעתי קולטים.
אלי יריב:	אפשר גם להגיד קולטים, הכל בסדר.
עו"ד חנה כהן:	הם קולטים את הדו"חות. 
דורית מוריה:	וקולטים דין. פה אחד? 
יהודה הרוש:	פה אחד.
דורית מוריה:	תודה רבה.
הצבעה: פ"א
פ"א צביקה ברוט, יהודה הרוש, אנסטסיה סהר שבצוק, טל אסייג, ורד דנינו, דוד פפיא, אלי יריב, לאה בם, רפאל ברנז, שלמה פינטו חכם, אברהם חקק, ויקטור טל, אפרים מזרחי, פבל אסחטוב, ויקטור וולודשיק.
סעיף 6. פרוטוקול ועדת תרומה 1.25 + 1.24
דורית מוריה:	פרוטוקול ועדת תרומה. אז ככה, זה לא להצבעה, זה אנחנו רק מיידעים. 
עו"ד חנה כהן:	רק נסביר שיש נוהל תרומות של משרד הפנים, שאומץ על ידינו במלואו. נוהל תרומות אוסר לנו לקבל תרומות מיזמים בעיר, ועדה מקומית לא יכולה לקבל תרומות. יש פרוצדורה, בוועדת תרומות יושב מנכ"ל, גזבר ויועמ"ש, יש בקשה שמוגשת לוועדת תרומות, בוחנים את הבקשה, הבקשה  חתומה על ידי מבקש הבקשה ויש תרומות שבעצם, תרומות גדולות כספיות שבצידן יש תמורה, למשל, שינוי שם של בית ספר, אם אדם תורם מיליוני שקלים, היה לנו גם בית ספר אחר שתרמו במיליון דולר ונקרא על שם בנות שפר, שחלק מהאחיות שלו נספו בשואה ויש תרומות שהן תרומות קטנטנות יותר, מלוכי, על שם המנוח, על שם הזה, ואנחנו כמה שיותר תרומות, יותר טוב.
ורד דנינו:	יש שם שני סעיפים בתרומות.
עו"ד חנה כהן:	נכון. אז, את נותנת לו את הפרוטוקול?
צביקה ברוט:	דורית, בבקשה.
אלי יריב:	מה הסעיף הראשון?
דורית מוריה:	פרוטוקול ועדת תרומות. אחד זה בית ספר שחר. הוספת שם לבית ספר שחר כאמור בסעיף 2. 
עו"ד חנה כהן:	צריך להסביר כמה כסף ולאיזה תקופה. דורית. כמה כסף הביאו לנו.
דורית מוריה:	ארגון אלומות נתן התחייבות לתרומה על סך 3 מיליון ש"ח, שיתפרסו ל-20 שנה, כל שנה 150 אלף ש"ח לבית ספר שחר, בתמורה שבית הספר יכלול את השם, רוטמן, "בית ספר השחר על שם בנימין רוטמן".
צביקה ברוט:	צריך אגב  להגיד, מדובר בעצם בארגון שנוצר על שמו של אותו אדם, שהוא גם שם גדול, כמדומני, הוא גם ניצול שואה אני חושב, נכון יוסי? ניצול שואה. ולמעשה יש היום המון, יש עשרות בתי ספר ברחבי הארץ שפועלים בצורה הזו, כי הם מקדישים בעצם את ההון שלו לטובת מוסדות חינוך. אצלנו זה בית הספר שחר, שאני חושב שאחד הראויים ביותר לשאת את שמו, וליהנות מהפעילות החשובה שהם מביאים, כשהיתרון הוא בעצם שהם מביאים לא רק כסף, הם לא רק מביאים שלושה מיליון שקלים לאורך שני העשורים הקרובים, הם בעצם מביאים גם תמיכה קבוצתית, גם של כל אותה קבוצה אקסקלוסיבית של בתי הספר על שם אותו מר רוטמן, אלא בעצם נותנים גם בעצם את הפעילות המשותפת בתוכם, וגם את אנשי הצוות שלהם שיעבדו מול יוסי והצוות שלו, כדי לתת את מקסימום התועלת לילדים הנהדרים בשחר.
אלי יריב:	כשראש העיר אומר יוסי, אז יוסי אברהם הוא מנהל בית הספר. תקום שיראו אותך.
צביקה ברוט:	למי שלא מכיר. 
דורית מוריה:	פעילות מבורכת. 
צביקה ברוט:	צוות מדהים. מנהל מדהים.
ורד דנינו:	בית ספר מדהים.
צביקה ברוט:	נכון, ובית ספר מדהים, שעושה נפלאות. 
דורית מוריה:	תודה רבה. 
צביקה ברוט:	ישר כח גדול.
אלי יריב:	סיימנו?
צביקה ברוט:	זה להצבעה?
דורית מוריה:	לא מצביעים על זה. 
צביקה ברוט:	נכון, זה רק הודעה.
דורית מוריה:	הנושא השני זה ועדת התרומות אישרה את הבקשה לתת  תרומה להקמת מבנה של מרכז כנסים  אשר ייבנה מעל גני הילדים ברחוב ש"י עגנון 58, לרבות כולל, לרבות כלל עלויות התכנון וכל המשתמע מכך. 
ורד דנינו:	גם הכולל תופס. 
דורית מוריה:	הנכס יישאר בחזקת העירייה וינוהל על ידי העירייה, כולל פיקוח, כתב כמויות וכל אישורי הבטיחות הנדרשים. 
רפי ברנז:	יש לנו מקומות כאלה זה לא חדש.
אפרים מזרחי:	אני רוצה רגע להתייחס גם.
(מדברים יחד)
דורית מוריה:	וכל זה עד למועד הריסת בית ספר טבנקין.
צביקה ברוט:	כן, מדובר אגב במיקום זמני כי לצורך העניין, בעוד, אני מקווה שאני לא אופטימי מידי, בתוך שנתיים המקום ייהרס כי אנחנו בונים שם קומפלקס גדול חדש, של בית ספר, אשכול גני ילדים, מעונות גם נדמה לי, נכון אלי? 
אלי יריב:	נכון. 
צביקה ברוט:	אנחנו מכניסים גם את מעונות לשם, כלומר, יהיה שם קומפלקס חינוך מאוד, מאוד, קריית חינוך מאוד, מאוד גדולה, כך שהמיקום הזה שם כמובן רק לצורך הזמן הזה, התורמים מממנים את זה, לא אנחנו, ולכן-
דורית מוריה:	ואנחנו גם הודענו לתורמים.
(מדברים יחד)
אלי יריב:	לא,  לא להתחייב על זמן.
צביקה ברוט:	כן, כן, אמרתי שאני מנסה להיות אופטימי, אני אומר שתוך שנתיים נהרוס, כמובן שזה בכפוף.
אלי יריב:	בכפוף לכסף.
דורית מוריה:	התורמים יודעים שהמקום הזה הוא זמני.
אפרים מזרחי:	רגע, אני רוצה רגע להתייחס לנושא הזה, אם אפשר. 
צביקה ברוט:	בבקשה. 
אפרים מזרחי:	יש נוהל מסודר בנושא של תרומות, ממש נוהל מסודר. אנחנו פה, תראה צביקה, אני איש מסורתי, אני לא כמוכם עם כיפה, לא-
צביקה ברוט:	כיפה בלב.
אפרים מזרחי:	אבל יש לי כיפה בלב, כן. אין לי בעיה שרוצים לבנות בית כנסת, באמת אין לי בעיה, אבל אני חושב ששמה בסוף יהיה בית כנסת. אבל שלוקחים ומחתימים את הבן אדם בלי תעודת זהות, בלי כתובת, לא יודעים מי זה.
צביקה ברוט:	על מה?
אפרים מזרחי:	רועי גוזלי, מי זה, מה זה, איפה תעודת הזהות שלו, איפה הבן אדם גר, מי דיבר אתו?
דורית מוריה:	יש טפסים שהוא מילא כמו שצריך.
אפרים מזרחי:	אני לא ראיתי שום טופס, סליחה, סליחה.
יהודה הרוש:	הבעיה זה הפרוצדורה?
אפרים מזרחי:	לא, יהודה, כן, א' הפרוצדורה-
(מדברים יחד)
צביקה ברוט:	דורית, כל טופס שיש, להביא בפני כל חבר מועצה.

אפרים מזרחי:	אני, רגע, אני לא הפרעתי לכם, רגע, תנו לי להגיד מה שאני חושב. אין לי בעיה, אני אומר שאתם רוצים בית כנסת? אני בעד. אבל שיעשו את זה מסודר, כמו שצריך. 
דורית מוריה:	אין בעיה, אני אבדוק. 
אפרים מזרחי:	דורית, רגע, בבקשה, רגע.  בואי, מותר לי להגיד מה שאני חושב.
אלי יריב:	בבקשה, דבר.
אפרים מזרחי:	בנוהל הזה של התרומה. עכשיו, הבן אדם כותב 400 אלף שקל באמצעים, בחומרי בניין, מי בודק את זה? מה בודק את זה? כאילו אף אחד לא יודע מה, מי זה האיש הזה. רועי גוזלי, אני במקרה מכיר את הבן אדם.
ורד דנינו:	גם אני.
אפרים מזרחי:	הוא אח של-
ורד דנינו:	חיים. 
אפרים מזרחי:	נו, אבל מי? מה, מו? צריך להיות מסודר פשוט, זה הכל. אין לי בעיה עם זה.
צביקה ברוט:	אז רק, אז ההערה נרשמה, אני רק אגיד שוב שיש פיקוח של העירייה כמובן על הסוגייה של הבנייה.
אפרים מזרחי:	מה, הוא יביא לנו כתב כמויות?
צביקה ברוט:	לא, מה שקורה זה שאנחנו לא ממנים את הדבר הזה.
אפרים מזרחי:	לא, אבל הוא תרם לך פה 400 אלף שקל.
צביקה ברוט:	הדרך הנכונה לעשות את זה, כיוון שהעירייה היא לא זו שמממנת את זה, הדרך הנכונה לעשות זה על ידי, חנה תוכל להרחיב אם תרצה, על ידי זה שהם 
נותנים את זה כתרומה ואז העירייה היא זו שעושה את זה בעצם בלי שיש לנו עלות. נכון חנה, מדויק?
עו"ד חנה כהן:	פחות או יותר.
(מדברים  יחד)
אפרים מזרחי:	כן, אבל צביקה, מי בודק אם הוא מביא בלוקים, אם הוא מביא ברזל, באיזה?
צביקה ברוט:	שלומי נוי.
אפרים מזרחי:	אוקיי.
עו"ד חנה כהן:	אנחנו נעביר לך, אפרים, ולכל חברי המועצה את הטופס חתום וגם נעביר פירוט-
צביקה ברוט:	מסמך של כל הפרטים.
עו"ד חנה כהן:	משלומי נוי, לגבי ההיתר שיצא וכל הפרוצדורה.
צביקה ברוט:	כל מידע שירצו כמובן יהיה גלוי ומיידי לכל חברי המועצה.
עו"ד חנה כהן:	בסדר גמור.
(מדברים  יחד)
סעיף 7- עדכונים ושונות
צביקה ברוט:		עדכונים ושונות. יש לנו הרבה נושאים. סתם, אנחנו בסעיף האחרון. 
חברים תודה רבה, הישיבה נעולה. רגע, סליחה רגע, רגע, סליחה, ביקש 
ויקטור להזכיר לי, סיעת בת ים בראש מורם הייתה אמורה להעביר נציג 
והעבירה לוועדת הספורט, הנציג יהיה אפרים מזרחי.
יהודה הרוש:		פה אחד ללא תעודת זהות.
ורד דנינו:		יאללה.
(מדברים יחד)
צביקה ברוט:	אין לנו עוד ישיבות הערב, הישיבות נדחו  כנראה לחודש הבא ולכן הישיבה נעולה, תודה רבה לכולם.





___________________			      ________________________
                     ראש העיר				      	מרכזת ישיבות המועצה
                   צביקה ברוט				     	     דורית מוריה

